Հավելված

Հայաստանի Հանրապետության սննդամթերքի

անվտանգության տեսչական մարմնի ղեկավարի

2023 թվականի նոյեմբերի 24–ի N 2805-Ա հրամանի

**ԾՐԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԻՐԱԶԵԿՄԱՆ, ԽՈՐՀՐԴԱՏՎՈՒԹՅԱՆ ԵՎ ՀԱՆՐՈՒԹՅԱՆ ՀԵՏ ՏԱՐՎՈՂ ԱՇԽԱՏԱՆՔՆԵՐԻ ԲԱԺՆԻ ՓՈՐՁԱԳԵՏԻ ԿՈՂՄԻՑ ԿՈՆԿՐԵՏ ՀԱՆՁՆԱՐԱՐԱԿԱՆՆԵՐԻ ԻՐԱԿԱՆԱՑՄԱՆ ԱՇԽԱՏԱՆՔՆԵՐԻ**

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) իրազեկման գործընթացի արդյունավետության, սոցիալական հարթակներում պատշաճ ներկայացման, Թեժ գծի 24/7 սպասարկման համար նպատակահարմար է իրազեկման, խորհրդատվության և հանրության հետ տարվող աշխատանքների բաժնում ներգրավել փորձագետ (այսուհետ՝ Փորձագետ)։

Փորձագետի ներգրավումը նպատակ ունի բարձրացնել ներկայացված պարտականությունների մասով բաժնի աշխատանքների որակը, նպաստել դրանց արդյունավետ կատարմանը։ Աշխատանքային պարտականությունները․

1) իրականացնում է Տեսչական մարմնի սոցիալական հարթակների էջերի վարում (Ֆեյսբուք, ինսթագրամ, թելեգրամ, յութուբ), առաջխաղացում, ռիլսերի, տարբեր տեսակի տեղեկատվական նյութերի պատրաստում և հրապարակում,

2) Տեսչական մարմնի թեժ գծի 24/7 ռեժիմով գործընթացի արդյունավետ կազմակերպում,

3) Իրազեկման, խորհրդատվության և հանրության հետ տարվող աշխատանքների բաժնի աշխատանքի որակի բարելավման համար առաջարկությունների ներկայացում,

4) Տեսչական մարմնի պաշտոնական կայքէջի տեղեկատվական սպասարկման աշխատանքների արդյունավետ և ամբողջական ապահովման գործընթացին մասնակցություն:

Փորձագետը սույն ծրագրով կատարման ենթակա աշխատանքներն իրականացնում է մեկ տարի ժամկետով։

Փորձագետի կողմից կատարված աշխատանքների արդյունքում առաջադրված խնդիրները պետք է ստանան ամբողջական լուծում։

Փորձագետի աշխատանքը գնահատվում է ըստ փուլերի՝ երեք ամիսը մեկ և ամփոփիչ փուլ: Աշխատանքը գնահատվում է երեք ամիսը մեկ ներկայացված   
հաշվետվությունների հիման վրա, կատարած աշխատանքի արդյունքը գնահատվում է բավարար, լավ կամ գերազանց:

Սույն ծրագրի իրականացման համար փորձագետը պետք է ունենա՝

* բարձրագույն կրթություն,
* համակարգչով աշխատելու ունակություն,
* «Տեղեկատվության ազատության մասին», «Տեսալսողական մեդիայի մասին», «Գովազդի մասին», Սննդամթերքի անվտանգության պետական վերահսկողության մասին, Սննդամթերքի անվտանգության մասին օրենքների իմացություն։